dumating si maneng na parang hayok na hayok sa gutom sa minandalang la campana at pagkatapos na maituro sa utusan ang mga bilang ng menu na kanyang napili ay tinunghayan ang isang linguhan na nasa ibabaw ng lamensang bubog na minandalan. di pa man halos natutunghan ang linguhan ay para siyang dinagukang bigla at tinamaan ng malas ang hambog na si tomas na nasa kabilang dako at parang ipinagmamalaki sa kanyang korbata ang imperdible na nakikilala na natin. napakalaki ang imperdibleng yaon upang gamitin sa korbata; nguni'kinusa yaon ni tomas sa nasang pasakitang loob si maneng kung makatagpo sa paniwalang yaon ay sanla ni maneng kay binay na kasintahan niyang tumalikod sa salitaan. kung may matuwid si tomas wala ay bayaan natin, sa pagka'ang mga akay ng panibugho may matuwid wala man ay walang ibang nagagawa kungdi kapanganiban. pinagmalas malas ni maneng ang binata na nagpapalamig na kasalukuyan sa tulong ng isang copang sorbetes.